 NA WANDERI KAMAU SERIKALI imetangaza hatua mpya ya kuongeza ada zaidi zinazotolewa kwa raia kupitia mtandao wa e-Citizen. Hatua hiyo mpya ilitangazwa na Waziri wa Fedha, Profesa Njuguna Ndung’u, kwenye tangazo lililowekwa katika Gazeti Rasmi la Serikali mnamo Desemba 14, 2023. Baadhi ya huduma zitakazoathiriwa na nyongeza hiyo ni kutuma pesa kwa nja ya simu za mkononi, malipo kwa njia ya kadi za kielektronini kati ya nyingine. Kulingana na tangazo hilo, Mkenya atatozwa ada ya Sh5 kwa huduma zote zitakazimgharimu chini ya Sh199. Wale watakaolipia huduma za kati ya Sh200 na Sh299 watatozwa ada ya Sh10. Malipo ya kati ya Sh300 na Sh499 yatatozwa ada ya Sh15. Kwa huduma za mtandao wa e-Citizen zilizo kati ya Sh500 na Sh669, Wakenya watatozwa ada ya Sh20. Malipo ya huduma za kati ya Sh700 na Sh999 yatamgharimu Mkenya ada ya Sh25. Malipo yoyote yaliyo zaidi ya Sh1,000 yatamgharimu Mkenya ada ya Sh50. Huduma zozote zitakazolipiwa kupitia dola za Amerika zitatozwa ada ya dola moja. “Ada hizo zitaanza kutozwa mara moja,” akasema Waziri Ndung’u. Aidha, Waziri alishauri Wakenya kwenda katika tovuti www.eCitizen.go.ke kutazama mabadiliko hayo kwa kina. Baadhi ya Wakenya wameeleza kughadhabishwa sana na hatua ya serikali kuongeza ada hizo, hasa wakati huu wakati hali ya uchumi nchini ni ngumu.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  